Man en vrou in hegtenis geneem vir Titus se moord - DieHoorn
Preston Titus. Foto: Facebook
DIE Oudtshoorn Polisie het goeie vordering gemaak met sy ondersoek na die moord op Preston Titus (47), stafsersant by die Oudtshoorn Infanterieskool wie se lyk verlede Vrydagaand teen middernag in sy kamer met verskeie steekwonde gevind is, sê kapt Malcolm Pojie, woordvoerder van die Suid-Kaapse Polisie.
Volgens Pojie het die polisie se ondersoekspan gisteraand omstreeks 20:30 ‘n 23-jarige man en ‘n 37-jarige vrou vir ondervraging in hegtenis geneem. Die twee is nog nie aangekla nie. Pojie sê gerugte dat Titus se eggenoot, Magdaleen Titus, in hegtenis geneem is, is nie waar nie.
Pojie sê die ondersoek is in ‘n sensitiewe stadium.
“Die aanvanklike ondersoek toon dat die lyk ontdek is nadat sy dogter Vrydagaand huis toe gekom het nadat sy die aand met vriende uit was. By haar terugkeer kon sy nie haar pa se aandag getrek kry om vir haar die deur oop te maak nie. Selfs nadat sy sy selfoon gebel het, het hy nie gereageer nie. Uiteindelik het haar ma die deur oopgemaak en hulle het toe haar pa se liggaam in ‘n slaapkamer ontdek. Daar was in daardie stadium geen bewyse van gedwonge toegang nie en die diefstal van twee tablette en ‘n goue polshorlosie is aangemeld.”
Die bevelvoerder van die Eden Cluster, maj genl Oswald Reddy, het sy tevredenheid uitgespreek met die toewyding en onvermoeide werk van die Oudtshoorn-speurders om die moord op te los.
“Daar moet nog baie gedoen word, maar ons sal ons mandaat nakom om diegene verantwoordelik te hou wat betrokke was by hierdie moord,” het hy gesê.
Kaapse ooruil uit nes geskop
’n Jong Kaapse Ooruil (foto heelbo en bo) wat in ’n hoë palmboom agter Coetzee & Van der Bergh Prokureurs...
Abrie de Vries (91) word vereer!
Abrie deVries (91) wat gisteraand by die Rotariër Gholfdag by die Oudtshoorn Gholfklub deur die Oudtshoorn Rotariërs vereer is...
Oakdale Ondersteunersklub hou 4X4-dag op Vleesbaai
Die Hoër Landbouskool Oakdale se jaarlikse 4×4-dag word Saterdag (12 Augustus) vanaf 08:00 op Vleesbaai aangebied. Hierdie is tradisioneel...
Lamgelê deur Telkom-opgradering
Deur Liesel le Roux TALLE besighede en inwoners in die midde-dorp van Oudtshoorn het gister nie telefoniese en/of internet-ver­binding...
Samboksalf gee inbreker weg
Deur Liesel le Roux DNA wat gevind is in ’n skoen en in ’n houertjie samboksalf (Zam-Buk) het daartoe...
Twee bane van Grotte-pad oop dié vakansieRotariërs se Krismisbokse maak talle kinderharte bly!